Q=12	C=12	SS=0	LS=0	PS=0	DC=0	LC=0	SD=0	BS=1	G0=5	G1=3	G2=3	DLID=kaa_Latn	BODY=Blokpostaǵy kólik apaty: Sot otyrysy keıinge qaldyryldy\n2020 jylǵy 7 qyrkúıek 17:22\nALMATY. QazAqparat – Almaty oblysynda BMW kóligimen blokposty qıratyp, 2 polıtsııa qyzmetkeriniń ólimine sebepker bolǵan júrgizýshige qatysty sot otyrysy bir aptaǵa shegerildi, dep habarlaıdy QazAqparat tilshisi.\nSot otyrysy zardap shekken taraptardyń bolmaýyna baılanysty bir aptaǵa shegerildi. Aıyptalýshy Azat Azamatov ta sotta bolǵan joq. Tehnıkalyq aqaýlarǵa baılanysty onymen tergeý ızolıatorynan beınekonferentsııa qurý múmkin bolmady.\nEske salaıyq, Azat Azamatovqa qatysty isti Qarasaı aýdandyq sotynyń sýdıasy Mádı Kóshekbaev qaraıdy.\nAlmaty oblysynyń prokýratýrasy 28 mamyrdaǵy jol apatyna baılanysty A.Azamatovqa qatysty sotqa deıingi tergeý isi bastalǵany týraly habarlaǵan bolatyn. Onyń is-áreketine baılanysty QR QK 345-babynyń 4-bólimimen (mas kúıinde kólik aıdap, eki nemese odan kóp adamnyń qazasyna ákelgen jol apatyn týdyrý) boıynsha qylmystyq is qozǵalǵanyn aıtqan.\nOǵan deıin qylmystyq is QR QK 99-babynyń 2-bólimimen klassıfıkatsııalanǵan bolatyn.\nEske salaıyq, 25 mamyr tańǵy saǵat 05:26-da BMW markaly kóliktiń 28 jastaǵy júrgizýshisi mas kúıinde blokpostaǵy polıtsııa kóligine soǵyldy. Saldarynan eki polıtsııa qyzmetkeri kóz jumdy.\nAl zardap shekken úshinshi polıtseı jaqynda aýrýhanada esin jıyp, aýrýhanadan shyqty.\nKeıin QR Іshki ister mınıstri Erlan Turǵymbaev qylmystyq istiń mán-jaıyn tergeýdi Іshki ister mınıstrligi ózine alǵanyn málim etti.\nOsy oqıǵadan keıin Almaty qalalyq Polıtsııa departamentiniń 9 qyzmetkeri tártiptik jazaǵa tartyldy.\nÚsh laýazymdy qyzmetker jumysynan bosatyldy.\n#Almaty #Qylmyspen kúres #Sot #Oqıǵa #Kólik